**Výzva na predloženie ponuky**

pre zákazky realizované v zmysle zákona č. 343/2015 Z. z. o verejnom

obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.** |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | Viktor Vančo |  |  |
| e-mail | [viktor.vanco@konsolidacna.sk](mailto:viktor.vanco@konsolidacna.sk) | **Tel:** 02/57 289 547 | |

1. **Predmet zákazky**

Predmetom zákazky je 48 mesačná riešiteľská a prevádzková podpora existujúceho informačného systému na identifikáciu osôb „Aktion.NEXT“ (ďalej aj „podpora“) pre Slovenskú konsolidačnú, a.s. (ďalej aj „SK, a.s.“ alebo „verejný obstarávateľ“). Podpora bude realizovaná nasledovnými činnosťami:

1. aktualizácia aplikácií na serverovej aj klientskej časti informačného systému „Aktion.NEXT“ v produkčnom prostredí,
2. vykonávanie jednoduchších úprav v softvéri alebo nastavovanie parametrov softvéru podľa požiadaviek personálneho oddelenia,
3. vykonávanie servisu na zariadeniach systému (dochádzkové terminály, napájacie zdroje, akumulátory, kabeláž, IP prevodníky) do 3 pracovných dní, opráv alebo iných úprav na zariadeniach podľa požiadaviek objednávateľa v sídle objednávateľa,
4. vzdialený servis v prípade poruchy informačného systému „Aktion.NEXT“ s reakciou do 24 hodín od nahlásenia ak je informačný systém „Aktion.NEXT“ nefunkčný a nie je možné s ním pracovať,
5. zabezpečenie a vykonávanie technickej podpory Helpdesk pre informačný systém „Aktion.NEXT“ a užívateľov formou vzdialenej podpory cez remote desktop,
6. zabezpečenie servisu súvisiaceho s prevádzkou, obsluhou a údržbou zariadení hardware a software informačného systému „Aktion.NEXT“.
7. **Popis existujúceho stavu**

V administratívnej budove SK, a.s. je inštalovaný informačný systém na identifikáciu osôb „Aktion.NEXT“, ktorý pre SK, a.s. dodala a podporovala spoločnosť ARBE, s.r.o., Pekná cesta 19, 831 52 Bratislava, IČO:36 056 553 na základe Zmluvy o dielo uzatvorenej s SK, a.s. dňa 24.5.2018. Link na CRZ: [Z1800087 | Centrálny register zmlúv (gov.sk)](https://www.crz.gov.sk/3471823/)

1. **Obsah ponuky:**

V nadväznosti na uvedené si Vás verejný obstarávateľ dovoľuje požiadať o predloženie ponuky na celý predmet zákazky opísaný v bodoch 1. a 2. tejto Výzvy. Pred predložením ponuky je možné dohodnúť si obhliadku u kontaktnej osoby Viktora Vanča, tel. +421 257 289 547, e-mail: [viktor.vanco@konsolidacna.sk](mailto:viktor.vanco@konsolidacna.sk). V prípade, že sa záujemca nezúčastní obhliadky miesta uskutočnenia predmetu zákazky, bude verejný obstarávateľ považovať jeho neúčasť za skutočnosť, že porozumel súťažným podkladom.

***Ponuka musí obsahovať:***

* 1. Základné identifikačné údaje uchádzača v zmysle **Prílohy č. 1.**
  2. Cenovú ponuku predloženú v zmysle **Prílohy č. 1.**
  3. Certifikát/potvrdenie (sken) výrobcu, že spoločnosť je partnerom „Aktion.NEXT“.
  4. Certifikát/potvrdenie (sken) výrobcu „Aktion.NEXT“ pre technika o odborných znalostiach na inštaláciu a údržbu systému „Aktion.NEXT“.

1. **Miesto dodania predmetu zákazky:**

Cintorínska 21, 814 99 Bratislava 1

1. **Kritérium na hodnotenie ponúk:**

Kritériom na hodnotenie ponúk je najnižšia cena v eur s DPH v zmysle **Prílohy č. 1.** za celý predmet zákazky opísaný v bodoch 1. až 2. tejto Výzvy.

1. **Zmluvné podmienky:**

Po vyhodnotení ponúk uchádzačov bude s úspešným uchádzačom uzatvorená Zmluva o poskytovaní servisných služieb, ktorej návrh je uvedený v **Prílohe č. 2** tejto Výzvy.

Verejný obstarávateľ neuzavrie zmluvu o poskytovaní služieb s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté.

1. **Lehota na predkladanie ponúk:**

**10.7.2023**

1. **Forma a spôsob predloženia ponúk:**

Ponuky verejný obstarávateľ žiada doručiť mailom na adresu:

[obstaravanie@konsolidacna.sk](mailto:obstaravanie@konsolidacna.sk)

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Príloha č. 1. Cenová ponuka

Príloha č. 2. návrh Zmluvy o poskytovaní servisných služieb